stanford-oval/wikipedia huggingface dataset:
התעמלות במשחקים האולימפיים
היסטוריה > התעמלות מכשירים

התעמלות המכשירים היא חלק מהמתכונת האולימפית מאז המשחקים האולימפיים הראשונים באתונה 1896, אז התחרו המתעמלים בטבעות, מקבילים, מתח, סוס סמוכות, סוס קפיצות, טיפוס בחבל, וכן בתחרויות קבוצתיות במקבילים ובמתח. לאחר אתונה 1896 ובמשך חמש האולימפיאדות הבאות, עברה מתכונת התחרויות שינויים דרסטיים כאשר מלבד צמצום התחרויות לקרב-רב אישי וקרב-רב קבוצתי, הוחסרו התחרויות במכשירים הבודדים ובמקומם נוספו בין היתר תחרויות להטוטנות וטריאתלון באולימפיאדת פריז (1900), תחרות הקרב-רב אף כללה גם מקצועות באתלטיקה קלה, כגון קפיצה לרוחק, קפיצה לגובה וקפיצה במוט, ואף הרמת משקולות. באולימפיאדת לונדון (1908), תחרות הקרב-רב חזרה לכלול מקצועות התעמלות מכשירים בלבד.
באולימפיאדת פריז (1924) הוחזרו כל תחרויות היחידים שנערכו במשחקים הראשונים באתונה (טבעות, מקבילים, מתח, סוס סמוכות, סוס קפיצות וטיפוס על חבל), וכן נערכה בפעם היחידה גם תחרות על סוס קפיצות צדי. באולימפיאדת אמסטרדם (1928) נוספו לראשונה תחרויות נשים, אשר התחרו בתחרות אחת, קרב-רב קבוצתי. באולימפיאדת לוס אנג'לס (1932), נוסף לראשונה תרגיל הקרקע למתכונת האולימפית.
באולימפיאדת ברלין (1936) תחרויות הגברים כללו קרב-רב קבוצתי, קרב-רב ליחידים ותרגילי טבעות, מקבילים, מתח, סוס סמוכות, סוס קפיצות וקרקע. מתכונת זו של תחרויות הגברים לא השתנתה מאז ועד היום. באולימפיאדת הלסינקי (1952) החלו גם תחרויות למתעמלות יחידות. ארבעת המקצועות בהן התחרו הנשים הם מקבילים מדורגים, סוס קפיצות, קורה וקרקע, ובנוסף נערכה גם תחרות קרב-רב ליחידות וקבוצות. שש תחרויות אלו, הן שמרכיבות את המתכונת בתחרויות הנשים גם כיום.
היסטוריה > התעמלות אומנותית

תחרויות התעמלות אמנותית נוספו למשחקים האולימפיים בלוס אנג'לס 1984, כחלק ממתכונת תחרויות ההתעמלות. תחילה התחרויות כללו קרב-רב ליחידות, ומאז אולימפיאדת אטלנטה (1996) גם תחרות לנבחרות. בניגוד לאליפויות עולם ואליפויות יבשתיות, בהן נערכות תחרויות גם בכל אחד מהמכשירים בנפרד (אלות, חישוק, כדור וסרט), במשחקים האולימפיים נערכת תחרות אחת, קרב-רב, אשר כוללת תחרות בכל המכשירים.
היסטוריה > טרמפולינה

תחרויות טרמפולינה נוספו למשחקים האולימפיים בסידני 2000, כחלק ממתכונת תחרויות ההתעמלות. ישנן שתי תחרויות; תחרות אישית לגברים ותחרות אישית לנשים.
שיטת התחרויות

בהתעמלות מכשירים, שלב המוקדמות של כל התחרויות נערך במקביל. למעשה, המתעמלים השונים מתחרים במסגרת של קרב-רב, והתוצאה שהשיגו בכל מכשיר בנפרד משמשת גם לדירוג שלהם לגבי המכשיר עצמו. עבור מדינות שמיוצגות על ידי חמישה מתעמלים, המוקדמות מהוות גם מוקדמות לקרב-רב הקבוצתי. בכל אחד מהמכשירים מתחרים ארבעה מתוך החמישה, והציון המצטבר של כל המתעמלים של מדינה מסוימת בכל המכשירים, מהווה את הניקוד הכולל של הנבחרת. לשלב הגמר בכל מכשיר מעפילים 8 המתעמלים שהשיגו את הציון הגבוה ביותר בשלב המוקדמות ורק שניים מכל מדינה. שלושת המתעמלים שדורגו במקומות 9 עד 11 מהווים רזרבה. לשלב הגמר בקרב-רב ליחידים מעפילים 24 המתעמלים שסכום הציונים שלהם בכלל המכשירים היה הגבוה ביותר, וארבעה נוספים הם רזרבה. לגמר הקרב-רב הקבוצתי מעפילות 8 הנבחרות שהשיגו את הציון הגבוה ביותר בשלב המוקדמות. בגמר הקרב-רב הקבוצתי מתחרים שלושה מתעמלים מכל נבחרת בכל תרגיל מתוך חמישה מתעמלים.
בהתעמלות אומנותית, מתחרות המשתתפות בשתי תחרויות; קרב-רב אישי וקרב-רב קבוצתי. בתחרות האישית מתחרות המתעמלות עם ארבעה מכשירים נפרדים (חישוק, כדור, אלות וסרט). הציון הסופי מורכב מהציונים שקיבלו בכל מכשיר ו-10 המדורגות הגבוהות ביותר מעפילות לשלב הגמר, במכסה של שתי מתעמלות למדינה. בתחרות הקבוצתית, כל נבחרת מבצעת תרגילים משותפים של חמש מתעמלות ביחד. המתעמלות מתחרות בשני תרגילים שונים; תרגיל אחד המורכב מחמישה כדורים ותרגיל שני המורכב משלושה חישוקים ושתי אלות. 8 הנבחרות עם הדירוג הגבוה ביותר מעפילות לשלב הגמר.
בטרמפולינה, מתחרים 16 מתעמלים בשלב המוקדם, לכל היותר שניים מכל מדינה. הם מבצעים שני תרגילים, תרגיל רשות ותרגיל חובה, והניקוד המצטבר שלהם הוא הניקוד הסופי. 8 המתעמלים בעלי הציון הגבוה ביותר מעפילים לשלב הגמר. בשלב הגמר מבצעים המתעמלים תרגיל אחד.
מדליות > טבלת מדליות כוללת

עודכן לאחרונה לאחר המשחקים האולימפיים בטוקיו 2020
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכול |
| 1 | ברית המועצות ברית המועצות | 73 | 67 | 44 | 184 |
| 2 | ארצות הברית ארצות הברית | 39 | 44 | 37 | 120 |
| 3 | יפן יפן | 33 | 34 | 36 | 103 |
| 4 | הרפובליקה העממית של סין סין | 33 | 26 | 25 | 84 |
| 5 | רומניה רומניה | 25 | 21 | 26 | 72 |
| 6 | רוסיה רוסיה | 22 | 21 | 21 | 64 |
| 7 | שווייץ שווייץ | 16 | 19 | 14 | 49 |
| 8 | הונגריה הונגריה | 15 | 11 | 14 | 40 |
| 9 | גרמניה גרמניה | 14 | 12 | 14 | 40 |
| 10 | איטליה איטליה | 14 | 7 | 11 | 32 |
| 11 | צ'כוסלובקיה צ'כוסלובקיה | 12 | 13 | 10 | 35 |
| 12 |  המשלחת המאוחדת | 10 | 5 | 5 | 20 |
| 13 | פינלנד פינלנד | 8 | 5 | 12 | 25 |
| 14 | אוקראינה אוקראינה | 7 | 4 | 8 | 19 |
| 15 | גרמניה המזרחית גרמניה המזרחית | 6 | 13 | 17 | 36 |
| 16 | יוון יוון | 5 | 3 | 4 | 12 |
| 17 | יוגוסלביה יוגוסלביה | 5 | 2 | 4 | 11 |
| 18 | שוודיה שוודיה | 5 | 2 | 1 | 8 |
| 19 | קנדה קנדה | 4 | 3 | 2 | 9 |
| 20 | צרפת צרפת | 3 | 10 | 9 | 22 |
| 21 | בריטניה בריטניה | 3 | 4 | 11 | 18 |
| 22 | בולגריה בולגריה | 3 | 4 | 8 | 15 |
| 23 | ספרד ספרד | 3 | 4 | 1 | 8 |
| 24 | הולנד הולנד | 3 | 0 | 0 | 3 |
| 24 | קוריאה הצפונית קוריאה הצפונית | 3 | 0 | 0 | 3 |
| 26 | בלארוס בלארוס | 2 | 4 | 7 | 13 |
| 27 | קוריאה הדרומית קוריאה הדרומית | 2 | 4 | 5 | 11 |
| 28 | הוועד האולימפי הרוסי הוועד האולימפי הרוסי | 2 | 4 | 4 | 10 |
| 29 | ברזיל ברזיל | 2 | 3 | 1 | 6 |
| 30 | ישראל ישראל | 2 | 0 | 0 | 2 |
| 31 | דנמרק דנמרק | 1 | 2 | 1 | 4 |
| 31 | נורווגיה נורווגיה | 1 | 2 | 1 | 4 |
| 33 | פולין פולין | 1 | 1 | 2 | 4 |
| 34 | בלגיה בלגיה | 1 | 1 | 1 | 3 |
| 34 | המשלחת הכלל-גרמנית המשלחת הכלל-גרמנית | 1 | 1 | 1 | 3 |
| 36 | לטביה לטביה | 1 | 1 | 0 | 2 |
| 37 | קרואטיה קרואטיה | 0 | 2 | 0 | 2 |
| 38 | אוסטרליה אוסטרליה | 0 | 1 | 0 | 1 |
| 38 | טאיוואן טאיוואן | 0 | 1 | 0 | 1 |
| 40 | אוזבקיסטן אוזבקיסטן | 0 | 0 | 2 | 2 |
| 40 | גרמניה המערבית גרמניה המערבית | 0 | 0 | 2 | 2 |
| 42 | ארמניה ארמניה | 0 | 0 | 1 | 1 |
| 42 | טורקיה טורקיה | 0 | 0 | 1 | 1 |
| 42 | ניו זילנד ניו זילנד | 0 | 0 | 1 | 1 |
| סך הכל (44 מדינות) | סך הכל (44 מדינות) | 380 | 361 | 364 | 1105 |
מדליות > טבלת מדליות בהתעמלות מכשירים

עודכן לאחרונה לאחר המשחקים האולימפיים בטוקיו 2020
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכול |
| 1 | ברית המועצות ברית המועצות | 72 | 67 | 43 | 182 |
| 2 | ארצות הברית ארצות הברית | 39 | 44 | 37 | 120 |
| 3 | יפן יפן | 33 | 34 | 36 | 103 |
| 4 | הרפובליקה העממית של סין  סין | 29 | 21 | 19 | 69 |
| 5 | רומניה רומניה | 25 | 20 | 26 | 71 |
| 6 | שווייץ שווייץ | 16 | 19 | 14 | 49 |
| 7 | הונגריה הונגריה | 15 | 11 | 14 | 40 |
| 8 | איטליה איטליה | 14 | 6 | 9 | 29 |
| 9 | גרמניה גרמניה | 13 | 12 | 13 | 38 |
| 10 | צ'כוסלובקיה צ'כוסלובקיה | 12 | 13 | 10 | 35 |
| 11 | רוסיה רוסיה | 10 | 15 | 19 | 44 |
| 12 |  המשלחת המאוחדת | 9 | 5 | 4 | 18 |
| 13 | פינלנד פינלנד | 8 | 5 | 12 | 25 |
| 14 | גרמניה המזרחית גרמניה המזרחית | 6 | 13 | 17 | 36 |
| 15 | אוקראינה אוקראינה | 5 | 3 | 4 | 12 |
| 16 | יוון יוון | 5 | 3 | 3 | 11 |
| 17 | יוגוסלביה יוגוסלביה | 5 | 2 | 4 | 11 |
| 18 | שוודיה שוודיה | 5 | 2 | 1 | 8 |
| 19 | צרפת צרפת | 3 | 10 | 9 | 22 |
| 20 | בריטניה בריטניה | 3 | 3 | 10 | 16 |
| 21 | הולנד הולנד | 3 | 0 | 0 | 3 |
| 21 | קוריאה הצפונית קוריאה הצפונית | 3 | 0 | 0 | 3 |
| 23 | קוריאה הדרומית קוריאה הדרומית | 2 | 4 | 5 | 11 |
| 24 | ברזיל ברזיל | 2 | 3 | 1 | 6 |
| 25 | בולגריה בולגריה | 2 | 2 | 6 | 10 |
| 26 | הוועד האולימפי הרוסי הוועד האולימפי הרוסי | 2 | 2 | 4 | 8 |
| 27 | ספרד ספרד | 2 | 2 | 1 | 5 |
| 28 | דנמרק דנמרק | 1 | 2 | 1 | 4 |
| 28 | נורווגיה נורווגיה | 1 | 2 | 1 | 4 |
| 30 | פולין פולין | 1 | 1 | 2 | 4 |
| 31 | בלגיה בלגיה | 1 | 1 | 1 | 3 |
| 31 |  המשלחת הכלל-גרמנית | 1 | 1 | 1 | 3 |
| 33 | לטביה לטביה | 1 | 1 | 0 | 2 |
| 34 | ישראל ישראל | 1 | 0 | 0 | 1 |
| 34 | קנדה קנדה | 1 | 0 | 0 | 1 |
| 36 | קרואטיה קרואטיה | 0 | 2 | 0 | 2 |
| 37 | טאיוואן טאיוואן | 0 | 1 | 0 | 1 |
| 38 | בלארוס בלארוס | 0 | 0 | 4 | 4 |
| 39 | אוזבקיסטן אוזבקיסטן | 0 | 0 | 1 | 1 |
| 39 | ארמניה ארמניה | 0 | 0 | 1 | 1 |
| 39 | גרמניה המערבית גרמניה המערבית | 0 | 0 | 1 | 1 |
| 39 | טורקיה טורקיה | 0 | 0 | 1 | 1 |
| סך הכל (42 מדינות) | סך הכל (42 מדינות) | 351 | 332 | 335 | 1018 |
מדליות > טבלת מדליות בהתעמלות אומנותית

עודכן לאחרונה לאחר המשחקים האולימפיים בטוקיו 2020
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכול |
| 1 | רוסיה רוסיה | 10 | 4 | 2 | 16 |
| 2 | בולגריה בולגריה | 1 | 2 | 2 | 5 |
| 3 | ספרד ספרד | 1 | 2 | 0 | 3 |
| 4 | אוקראינה אוקראינה | 1 | 0 | 4 | 5 |
| 5 | ברית המועצות ברית המועצות | 1 | 0 | 1 | 2 |
| 5 |  המשלחת המאוחדת | 1 | 0 | 1 | 2 |
| 7 | ישראל ישראל | 1 | 0 | 0 | 1 |
| 7 | קנדה קנדה | 1 | 0 | 0 | 1 |
| 9 | בלארוס בלארוס | 0 | 4 | 3 | 7 |
| 10 | הוועד האולימפי הרוסי הוועד האולימפי הרוסי | 0 | 2 | 0 | 2 |
| 11 | איטליה איטליה | 0 | 1 | 2 | 3 |
| 12 | הרפובליקה העממית של סין  סין | 0 | 1 | 0 | 1 |
| 12 | רומניה רומניה | 0 | 1 | 0 | 1 |
| 12 | גרמניה המערבית גרמניה המערבית | 0 | 0 | 1 | 1 |
| 12 | יוון יוון | 0 | 0 | 1 | 1 |
| סך הכל (15 מדינות) | סך הכל (15 מדינות) | 17 | 17 | 17 | 51 |
מדליות > טבלת מדליות בטרמפולינה

עודכן לאחרונה לאחר המשחקים האולימפיים בטוקיו 2020
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכול |
| 1 | הרפובליקה העממית של סין  סין | 4 | 4 | 6 | 14 |
| 2 | קנדה קנדה | 2 | 3 | 2 | 7 |
| 3 | רוסיה רוסיה | 2 | 2 | 0 | 4 |
| 4 | בלארוס בלארוס | 2 | 0 | 0 | 2 |
| 5 | אוקראינה אוקראינה | 1 | 1 | 0 | 2 |
| 6 | גרמניה גרמניה | 1 | 0 | 1 | 2 |
| 7 | בריטניה בריטניה | 0 | 1 | 1 | 2 |
| 8 | אוסטרליה אוסטרליה | 0 | 1 | 0 | 1 |
| 9 | אוזבקיסטן אוזבקיסטן | 0 | 0 | 1 | 1 |
| 9 | ניו זילנד ניו זילנד | 0 | 0 | 1 | 1 |
| סך הכל (10 מדינות) | סך הכל (10 מדינות) | 12 | 12 | 12 | 36 |
מתעמלים ישראלים במשחקים האולימפיים

בהתעמלות מכשירים, לזכות ישראל שתי מדליות - מדליית הזהב בתרגיל הקרקע באולימפיאדת טוקיו 2020 ומדליית הכסף בתרגיל הקרקע באולימפיאדת פריז (2024) בהן זכה ארטיום דולגופיאט. מדליית הזהב היא הישג השיא של מתעמל ישראלי. מתעמלים ישראלים השתתפו לראשונה במשחקים האולימפיים ברומא 1960 (רות אבלס, ראלי בן-יהודה ומרים קארה). באולימפיאדת בייג'ינג 2008 היה אלכס שטילוב למתעמל הראשון שמעפיל לשלב הגמר בתחרות במכשיר בודד, תרגיל הקרקע, וסיים במקום השמיני. בתחרות הקרב-רב, המאחדת את יכולת המתעמל בכל המכשירים, הישג השיא שייך לאלכס שטילוב שסיים במקום ה-12 באולימפיאדת לונדון 2012.
בהתעמלות אומנותית, לזכות ישראל שתי מדליות - מדליית זהב והשיג השיא של מדינת ישראל עד כה בענף זה, בה זכתה לינוי אשרם בתחרות הקרב רב אישי באולימפיאדת טוקיו 2020 ומדליית הכסף בה זכתה נבחרת ישראל בהתעמלות אומנותית בתחרות הקרב רב הקבוצתי באולימפיאדת פריז 2024 הישג השיא של הנבחרת במשחקים האולימפיים. המתעמלת האומנותית הישראלית הראשונה שהשתתפה במשחקים האולימפיים היא ליאת חנינוביץ בלוס אנג'לס 1984. אירה ריסנזון הייתה המתעמלת הראשונה שהעפילה לשלב הגמר, באולימפיאדת בייג'ינג (2008), וסיימה במקום התשיעי. נבחרת ישראל בהתעמלות אמנותית השתתפה לראשונה במשחקים האולימפיים בבייג'ינג 2008, העפילה לגמר וסיימה במקום השישי.
ראו גם

התעמלות מכשירים במשחקים האולימפיים
התעמלות אמנותית במשחקים האולימפיים
טרמפולינה במשחקים האולימפיים
התעמלות באולימפיאדת טוקיו (2020)
לקריאה נוספת

מוטי בסוק, המשחקים האולימפיים אתונה - טוקיו (1896–2020), ספרי ניב, 2020, התעמלות, עמ' 422–465.
הערות שוליים

↑  לא הטריאתלון המוכר לנו כיום, אלא קרב-רב שכלל שלושה מתקנים: מקבילים, מתח וקפיצות.
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
ז'קלין טונג

| --- | --- |
אין תמונה חופשית
 לידה:  21 במאי 1951 (בת 73) בריסטול, הממלכה המאוחדת 
 מדינה:  הממלכה המאוחדת 
 מקום לימודים:  רוז ברופורד קולג' 
 פרופיל ב-IMDb
 
ז'קלין טונג (באנגלית: Jacqueline Tong; נולדה ב-21 במאי 1951) היא שחקנית אנגלייה הידועה במיוחד מתפקידה כדייזי בארנס (פיל) בדרמה התקופתית "על אדונים ומשרתים". ב-1975 הייתה מועמדת לפרס אמי לבידור בפריים טיים לשחקנית המשנה בסדרת דרמה.
ביוגרפיה

טונג נולדה בשנת 1951 בבריסטול שבמחוז גלוסטרשייר, ולמדה בקולג' רוז ברודפורד. היא התחילה להופיע בטלוויזיה בשנות השבעים של המאה העשרים, ואחד מתפקידיה הראשונים היה בפרק בסדרה "Thriller".
ב-1973 הצטרפה לצוות השחקנים של הסדרה "על אדונים ומשרתים" בתפקיד משרתת בשם דייזי פיל (בהמשך הסדרה התחתנה ושמה היה דייזי בארנס). היא שיחקה ב-32 מפרקי הסדרה עד לסיומה ב-1975. אחרי "על אדונים ומשרתים" חזרה טונג להופיע בתיאטרון ושיחקה בתיאטרון רפרטוארי בקובנטרי. בטלוויזיה שיחקה במיני-סדרה "זמנים קשים" המבוססת על הרומן באותו שם מאת דיקנס, בסדרת הדרמה "Spearhead", ובסרט הטלוויזיה "The One and Only Phyllis Dixey" לצדה של לזלי אן דאון, מי שהופיעה יחד איתה בסדרה "על אדונים ומשרתים". מפברואר 1982 ועד אפריל אותה שנה הופיעה טונג באופרת הסבון "קורוניישן סטריט" בתפקיד ג'קי מופאט שכנתה של גייל טילסלי. בשנות השמונים ותשעים שיחקה בסדרות טלוויזיה כמו "Growing Rich", "מידלמארץ'" (עיבוד לרומן מאת ג'ורג' אליוט) ובסרט הטלוויזיה "דייוויד קופרפילד".
טונג השתתפה בשלושה סרטי קולנוע: "How to Get Ahead in Advertising" (מ-1989), "הנסיכה קראבו" (1994) ו"אנג'ל" (2007). היא הרבתה להופיע בתוכניות רדיו.
בתיאטרון שיחקה טונג במחזה "אגדת חורף", במחזה "What I Did in the Holidays" ובמחזה "Albertine in Five Times".
בשנת 2000 הופיעה טונג בסדרה המשטרתית "The Bill" ובמיני-סדרה "הממלכה העשירית". ב-2001 שיחקה בתפקיד גברת קראמלס בסרט הטלוויזיה "חייו והרפתקאותיו של ניקולס ניקלבי" המבוסס על הרומן באותו שם מאת צ'ארלס דיקנס. עוד ב-2001 הופיעה בסדרה "משפחת קזאלט". היא שיחקה בתפקיד לין ווקר בעונה החמישית ובעונה השישית של הסדרה "משפט ועונש". ב-2005 הופיעה בסדרה "20,000 Streets Under the Sky". ב-2016 שיחקה בתפקיד גברת טוד בסרט "הצבא של אבא".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1973 |  | Crime of Passion | ג'אנין אמיאל | בפרק "Chantal" |
| 1973 |  | Six Days of Justice | סוזן פרנטיס | בפרק "A Question of Discipline" |
| 1973–1975 | על אדונים ומשרתים | Upstairs, Downstairs | דייזי פיל |  |
| 1977 |  | The Velvet Glove | האחות מייר | בפרק "Happy in War" |
| 1977 | זמנים קשים | Hard Times | לויזה גרדגריינד | מיני-סדרה |
| 1978 |  | Spearhead | מרי ג'קסון | סדרת טלוויזיה |
| 1978 |  | The One and Only Phyllis Dixey | ג'ודי | סרט טלוויזיה |
| 1979 |  | Fat | מירנדה ביירון | סרט טלוויזיה |
| 1982 | קורוניישן סטריט | Coronation Street | ג'קי מופאט |  |
| 1983 |  | Crown Court | אן מרדית' | בפרק "Told in Silence" |
| 1983 |  | Bazaar and Rummage | קתרינה | סרט טלוויזיה |
| 1985 |  | Troubles and Strife | ז'קלין מארש | בפרק "Troubles and Strife" |
| 1987 |  | Heart of the Country | סוניה | מיני-סדרה |
| 1989 |  | How to Get Ahead in Advertising | פני וילסטוק |  |
| 1990 |  | The Gift | ריטה פרייס | מיני-סדרה |
| 1992 |  | Growing Rich | מייוויס | סדרת טלוויזיה |
| 1992 | סיפורי המסתורין של רות' רנדל | Ruth Rendell Mysteries | ביב מיו | בפרק "Kissing the Gunner's Daughter" |
| 1992 |  | Growing Rich | מייוויס | סרט טלוויזיה |
| 1994 | מידלמארץ' | Middlemarch | גברת וינצי |  |
| 1994 |  | Princess Caraboo | גברת האנט |  |
| 1995 |  | The Politician's Wife | סוזי | מיני-סדרה |
| 1995 |  | Pigeon Summer | הדודה אלסי |  |
| 1999 | דייוויד קופרפילד | David Copperfield |  | מיני-סדרה |
| 1995-2000 |  | The Bill | אלי פישר |  |
| 2000 | הממלכה העשירית | The 10th Kingdom | אשת האיכר | מיני-סדרה |
| 2001 | ניקולס ניקלבי | The Life and Adventures of Nicholas Nickleby | גברת קראמלס |  |
| 2001 | משפחת קזאלט | The Cazalets | גברת קריפס |  |
| 2002 | משפט ועונש | Trial & Retribution | לין ווקר |  |
| 2003 | אמון | Trust | רות' פרומברג | סדרת טלוויזיה |
| 2003 |  | Promoted to Glory | ביזי | סרט טלוויזיה |
| 2005 |  | Twenty Thousand Streets Under the Sky | אשת המושל | מיני-סדרה |
| 2007 | אנג'ל | Angel | אמא דוורל |  |
| 2009 | מאהבות | Mistresses | תרפיסטית | סדרת טלוויזיה (פרק אחד) |
| 2010 |  | Morning Echo | קרול | סרט קצר |
| 2011 | סקינס | Skins |  | בפרק "Everyone" |
| 2016 | הצבא של אבא | Dad's Army | גברת טוד |  |
הערות שוליים

↑  "Feast Management clients: Jacqueline Tong". www.feastmanagement.co.uk. נבדק ב-7 בפברואר 2016. {{cite web}}:  (עזרה)
| --- | --- |
בקרת זהויות :  LCCN: no2006062756  VIAF: 24354957   WorldCat (עם VIAF): 24354957
וילהלם לייבל

| --- | --- |

דיוקן עצמי. 1862
 לידה:  23 באוקטובר 1844 קלן, ממלכת פרוסיה 
 פטירה:  4 בדצמבר 1900 (בגיל 56) וירצבורג, האימפריה הגרמנית 
 שם לידה:  Wilhelm Maria Hubertus Leibl 
 מקום קבורה:  פריידהוף 
 מקום לימודים:  האקדמיה לאמנות יפה, מינכן 
 זרם באמנות:  ריאליזם 
 הושפע על ידי:  הרמן בקר, Hermann Anschütz-Kaempfe, Arthur von Ramberg 
 יצירות ידועות:  שלוש נשים בכנסייה 
 בן או בת זוג:  Therese Bauer 
 צאצאים:  Karl Bauer 
 חתימה:   
 
וילהלם מריה הוברטוס לייבל (בגרמנית: Wilhelm Maria Hubertus Leibl‏; 23 באוקטובר 1844 – 4 בדצמבר 1900) היה צייר ריאליסט גרמני, שצייר בעיקר דיוקנאות וסצנות מחיי האיכרים. חבר הזצסיון הברלינאי.
קורות חיים

פרק זה לוקה בחסר. אנא תרמו לוויקיפדיה ו.
לייבל נולד בקלן. אביו היה מנהל מקהלת הקתדרלה. עד היותו לאמן, עבד לייבל כשוליית מסגר. בשנת 1861 עבר הכשרה אמנותית אצל הצייר הרמן בקר. בשנת 1864 עבר ללמוד במינכן. בשנת 1869 נסע לפריז ופגש את אדואר מאנה, אך נאלץ לחזור לגרמניה בשנת 1870 בשל מלחמת צרפת–פרוסיה. בשנת 1873 עזב את מינכן לאזור הכפרי של בוואריה.
גלריה

נערה בשביס לבן, .c ‏1876, שמן על עץ
נערה בשביס שחור, 1879, שמן על עץ
שפרל ולייבל בציד, 1890–1895, שמן על עץ. היצירה מוצגת ב"נויה פינקוטק", המוזיאון לאמנות אירופית במינכן
וולוו ראונדנוז

| --- | --- |

Volvo Roundnose, דגם "LV 142 DS", שנת 1946, (מקדימה: הורכב גנרטור "גז עץ")
 מאפיינים כלליים
 נקרא גם:  Volvo LV120 – 154  Volvo L221 – 249
 יצרן:  וולוו משאיות
 שנות ייצור:  1939–1954
 הרכבה:  שוודיה שוודיה
 מודל קודם:  וולוו סדרה LV81
 מודל אחריו:  וולוו בראג'
 חברת אם:  וולוו
 משקל:  6.4–12.3 טון
 בסיס גלגלים:  3.40–5.3 מטר
 מפרט טכני
 מנוע:  6 צילינדרים, בטור, 3,670 סמ"ק המפיק 86 כ"ס (מנוע בנזין)  6 צילינדרים, בטור, 3,670 סמ"ק המפיק 90 כ"ס (מנוע בנזין)  6 צילינדרים, בטור, 4,394 סמ"ק המפיק 90 כ"ס (מנוע בנזין)  6 צילינדרים, בטור, 4,394 סמ"ק המפיק 90 כ"ס ("מנוע הסלמן")  6 צילינדרים, בטור, 5,652 סמ"ק המפיק 105 כ"ס (מנוע בנזין)  6 צילינדרים,  בטור, 6,126 סמ"ק המפיק 95 כ"ס (מנוע דיזל)  6 צילינדרים, בטור, 4,703 סמ"ק המפיק 105 כ"ס (מנוע בנזין)  6 צילינדרים, בטור, 6,126 סמ"ק המפיק 100 כ"ס (מנוע דיזל, הזרקה ישירה)
 הילוכים:  תמסורת ידנית – 4 מהירויות ללא סינכרון
וולוו ראונדנוז (בשוודית: Volvo Roundnose, קרויה גם: Volvo LV120 – 154  ,Volvo L221 – 249) היא סדרת משאיות בינוניות מתוצרת וולוו משאיות בבעלות יצרנית הרכב השוודית וולוו, אשר יוצרה בין השנים 1939–1954 בשוודיה.
יוצרו 43,500 יחידות.
היסטוריה

דגמי "וולוו ראונדנוז" הוצג בסתיו 1939 בפרוץ מלחמת העולם השנייה. דגמי המשאית נבנו במקור בשלוש גרסאות. לסדרת ה-"LV120" הקטנה ביותר היה מנוע שסתום צדדי (sidevalve engine) זהה לזה של דגם ה"שארפנוז". לסדרת "LV125" הגדולה יותר ולסדרת "LV130" החסונה יותר היה מנוע שסתום תקורה (overhead valve engine) זהה לזה של קודמו "LV90".
במהלך מלחמת העולם השנייה הוסבו מנועי משאיות אלה לפעול על "גז עץ" (Wood gas (אנ')).
בשנת 1944 הציגה "וולוו" את סדרת "LV140" עם מנוע וולוו מסוג "FE", מנוע גדול שהחליף את סדרת "LV180 / 190" (וולוו לונגנוז).
בשנת 1946 הפכה "ראונדנוז" למשאית הוולוו הראשונה שהוצעה עם מנוע דיזל.
כל הגרסאות עודכנו בראשית שנות ה-50 של המאה ה-20. סדרת "LV120" הפכה לסדרת "L220" עם מנוע וולוו מסוג "ED", חזק יותר. סדרת "LV140" הפכה לסדרת "L230", עם מנוע "A6" משופר וסדרת "LV150" הפכה לסדרת "L245" עם מנוע דיזל מוזרק ישיר "VDC".
דגמים

"LV120-123", יוצרו בין השנים 1940–1949.
"LV125-138", יוצרו בין השנים 1939–1959.
"LV125-138", יוצרו בין השנים 1939–1945.
"LV140-148", יוצרו בין השנים 1944–1951.
"LV151-154", יוצרו בין השנים 1946–1949.
"L221-224", יוצרו בין השנים 1954–1959.
"L231-234", יוצרו בין השנים 1951–1954.
"L246-249", יוצרו בין השנים 1950–1953.
תצורות דגמי "וולוו לונגנוז"

משאית בינונית.
מכלית (משאית).
משאית סמי-טריילר.
כבאית.
אוטובוס.
תצורות דגמי "וולוו לונגנוז" > בצבאות שוודיה ודנמרק

רכב צבאי מדגם "וולוו ראונדנוז" (דגם TLV 141) שירת בצבא המלכותי הדני ובכוחות המזוינים של שוודיה.
תצורות דגמי "וולוו לונגנוז" > סוגי מנועים

מנוע בנזין.
מנוע הסלמן (ראו הסבר).
מנוע דיזל מסוג "Pre-chamber".
מנוע דיזל הזרקה ישירה.
מנוע "גז עץ" (במלחמת העולם השנייה).
"מנוע הסלמן" (Hesselman engine)

בגלל צריכת הדלק הגבוהה למדי, הלקוחות רצו להוריד את עלות הדלק. זו הייתה הסיבה שוולוו הציגה את מנוע "הסלמן" (Hesselman engine). אלטרנטיבה מנוע זו למנוע הבנזין, ולמנוע הדיזל, תוכננה על ידי הממציא השוודי, המהנדס ג'ונאס הסלמן (אנ').
"מנוע הסלמן" התבסס על מנוע הבנזין והיה יחס דחיסה זהה לזה של מנוע הבנזין, אך בזכות משאבת הזרקה בשילוב מצתים מסוג רב עוצמה ניתן היה להפעיל את המנוע על סולר (או כל דלק אחר). מנוע זה הפך פופולרי למדי, אך לא היה יעיל כמו מנוע הדיזל בעל הדחיסה גבוהה. אם המנוע תוחזק כראוי על ידי נהג מנוסה, מנוע זה היה מקור כוח טוב ואמין.
תמונות

"וולוו ראונדנוז" דגם "L233", שנת 1949– מכלית (משאית)
"וולוו ראונדנוז" דגם "L233", שנת 1944– מכלית (משאית)
"וולוו ראונדנוז"
"וולוו ראונדנוז"– משאית סמי-טריילר
"וולוו ראונדנוז"– משאית סמי-טריילר
"וולוו ראונדנוז"– כבאית
"וולוו ראונדנוז" דגם "TLV141"– רכב צבאי
"וולוו ראונדנוז" דגם "M 42 VLT"
"וולוו ראונדנוז" דגם "LV 154 XLF ", שנת 1948
"וולוו ראונדנוז" דגם "L 224 Z", שנת 1952
"וולוו ראונדנוז" דגם "R-1111"– אוטובוס
"וולוו ראונדנוז" דגם "R-5755"– אוטובוס
"וולוו ראונדנוז"– אוטובוס
ראו גם

וולוו
וולוו LV4
וולוו שארפנוז
וולוו סדרה LV60
וולוו סדרה LV66
וולוו סדרה LV76
וולוו סדרה LV81
וולוו סנאבה
וולוו בראג'
וולוו לונגנוז
הערות שוליים

↑  משאיות "וולוו" משנות ה-30 (היסטוריה) ראו "וולוו סדרה LV71" volvotrucks.com/en-en/about-us/history/1930s
↑  משאיות וולוו - היסטוריה שנות ה-50 volvotrucks.com/en-en/about-us/history/1950s
↑  Olsson, Christer (1987). Volvo - Lastbilarna igår och idag. Malmö, Sweden: Förlagshuset Norden AB. ISBN 91-86442-76-7.
↑  היסטוריה משאיות וולוו בשנות -40 (ספרדית) volvotrucks.com.br/pt-br/about/history/1940s
↑  "וולוו ראונדנוז" דגם "LV120-123" - תמונות swedishbrasscar.com/volindex
↑  דגם "TLV 141" בצבא דנמרק armyvehicles.dk/volvotlv141crane
↑  דגם "TLV 141" בצבא שוודיה amazon.com/Volvo-Swedish-Military-Truck-Photo/dp/B00UAB03EM
↑  Richard van Basshuysen (Hrsg.): Ottomotor mit Direkteinspritzung und Direkteinblasung: Ottokraftstoffe, Erdgas, Methan, Wasserstoff, 4th edition, Springer, Wiesbaden 2017. ISBN 9783658122157. p. 17–18
זאק לואו

| --- | --- |
אין תמונה חופשית
 לידה:  24 באוגוסט 1977 (בן 47) 
 השכלה:  בית הספר ללימודי מוסמך בעיתונות של אוניברסיטת קולומביה  קולג' ויליאם ומרי  דארטמות' קולג'  תיכון גריניץ' 
 עיסוק:  פרשן NBA
 מעסיק:  ESPN
 קישורים חיצוניים
 טוויטר:  zachlowe_nba, ZachLowe_NBA
 
זכריה (זאק) יוליסס לואו (באנגלית: Zachariah Ulysses Lowe, נולד 1977) הוא עיתונאי, פרשן, בלוגר ויוצר פודקאסט אמריקאי. את דרכו העיתונאית החל בשנת 2004 כעיתונאי לענייני משפט בקונטיקט. בהמשך עבר לכתוב על כדורסל ולשמש כפרשן של ליגת ה-NBA. כתב בעבר עבור הספורטס אילוסטרייטד וכיום בעל טור קבוע ב-ESPN. נחשב לאחד הפרשנים המובילים והנחשבים בסיקור הליגה